«Білім беру ұйымдарында қамқоршылық кеңестің жұмысын ұйымдастыру және оны сайлау тәртібінің үлгілік қағидаларын бекіту туралы» Қазақстан Республикасы Білім және ғылым министрінің 2017 жылғы 27 шілдедегі №355 бұйрығы негізінде Бозтал орта мектебінде 2019 жылдың 10 қаңтарында өткен «Қамқоршылық» кеңесі жұмысының №3 Хаттамасы

Қатысқандар: 9 адам

Қатыспағандар:

Күн тәртібі:

1. Мектептегі «Қамқоршылық» кеңесінің жұмыстары туралы ақпарат

(Кеңес төрайымы Сеитова Д.А)

Бірінші сұрақ бойынша Кеңестің төрайымы Сеитова Д.А. сөйледі:

Бозтал орта мектебінде 2017-2018 оқу жылынан бастап «Қамқоршылық» кеңесі құрылды. Оның құрамына тоғыз адам енгізілді. Олардың сегізі жеке шаруашылық қожылықтарының төрағалары, біреуі ауылдық округтің әкімі.

Жыл басында қамқоршылық кеңесінің жұмыс жоспары құрылды. Қамқоршылық кеңесі мүшелерінің қолдауымен бастауыш сынып оқушыларын тегін ыстық тамақпен қамту жұмыстары ұйымдастырылды. «Мектепке жол» науқаны бойынша кеңестің мүшесі Мұқанов Қ.С. 1-сыныпқа келген 20 балаға мектепке қажетті оқу-құралдарын және портфельдерін алып беріп сыйға тартты. Мектепте аз қамтылған және көпбалалы отбасылардың балалары тегін түгелдей оқулықтармен қамтылды. Жас бүлдіршіндердің бойында қайырымдылық сезімін ұялатып, өскелең ұрпақты рухани жағынан тәрбиелеу мақсатын негізге ала отырып, әлеуметтік қорғалмаған санатындағы балаларға көмек көрсету мақсатында «Қамқорлық» қайырымдылық акциясы жүргізілді. Акция барысында сауда- саттық жәрмеңкесі ұйымдастырылды. Сауда-саттық жәрмеңкесінен түскен қаржыға көмекке мұқтаж оқушыларға қажетті оқу-құралдары сатып алынды.

Мектептің қамқоршылық кеңесі жұмысы жүргізіліп отырылды. Аз қамтылған, отбасы жағдайы төмен оқушыларды тегін ыстық тамақпен қамту жұмысына көмек көрсетілді. Өз басым бұл көмектен қалыс қалған емеспін.

Қаулы: Кеңестің жұмысына «қанағаттанарлық» деген баға берілді.

Қайырымдылық көмекті жандандыра түсу керек.

Кеңес отырысының төрайымы: Сеитова Д.А.

Хатшысы Сақтағанова Р.Ж.

 